cyanic-selkie/wikianc huggingface dataset:
ไตรภพ ลิมปพัทธ์
การทำงานในวงการบันเทิง
พ.ศ. 2538 ไตรภพได้นำบริษัทของตนเอง มาเป็นส่วนหนึ่งของ ธนาคารไทยพาณิชย์ และบริษัทอื่นๆอีก 5 แห่ง มารวมตัวกันเพื่อการได้รับให้เช่าคลื่นความถี่ระบบยูเอชเอฟและสัมปทาน จากสำนักงานปลัดสำนักนายกรัฐมนตรี เป็นเวลา 30 ปี โดยใช้ชื่อว่า กลุ่มสยามทีวีแอนด์คอมมิวนิเคชั่นส์ (สยามอินโฟเทนเมนท์) ซึ่งตัวเขาเองก็ได้เป็นส่วนหนึ่งในการรวมกันจัดตั้ง สถานีโทรทัศน์ไอทีวีอีกด้วย ในราวต้นปี พ.ศ. 2539 ไตรภพเข้ารับตำแหน่ง ผู้อำนวยการสถานีโทรทัศน์ไอทีวีครั้งที่ 1 แต่เหตุเนื่องด้วย มีความคิดที่แตกต่างจากผู้บริหารเนชั่น ทำให้ไตรภพขอยุติบทบาทการเป็นผู้อำนวยการสถานี จากนั้นในช่วงปี พ.ศ. 2547 เมื่อ บริษัท ไอทีวี จำกัด (มหาชน) ประสบปัญหาการถือหุ้นของผู้บริหารเนชั่น บริษัท บอร์น แอนด์ แอสโซซิเอทด์ จำกัด จึงกลับเข้ามาเป็นผู้ถือหุ้นรายใหญ่ พร้อมกับ บริษัท กันตนา กรุ๊ป จำกัด (มหาชน) ของจิตรลดา ดิษยนันทน์ และไตรภพกลับมาเป็นผู้อำนวยการสถานีโทรทัศน์ไอทีวีอีกครั้ง โอกาสนี้ไตรภพได้ย้ายรายการที่ผลิตโดย บริษัท บอร์น แอนด์ แอสโซซิเอทด์ จำกัด มาออกอากาศทางไอทีวีทั้งหมด จนกระทั่งเมื่อวันที่ 15 มกราคม พ.ศ. 2551 สถานีโทรทัศน์ทีไอทีวี ต้องสิ้นสภาพลงตามกฎหมาย จนแปลงสภาพเป็น สถานีโทรทัศน์ไทยพีบีเอส รายการทั้งหมดของ บริษัท บอร์น แอนด์ แอสโซซิเอทด์ จำกัด จึงยุติการออกอากาศลงด้วยเช่นกัน
เมื่อวันที่ 1 กรกฎาคม พ.ศ. 2551 บริษัท บอร์น แอนด์ แอสโซซิเอดท์ จึงเริ่มผลิตรายการโทรทัศน์อีกครั้ง ทางช่อง 7 สี ชื่อรายการว่า คลับเซเว่น ซึ่งออกอากาศทุก วันอังคาร เวลา 22.30 - 00.30 น. แต่ก็ออกอากาศไปได้ถึงเพียงสิ้นเดือน มีนาคม พ.ศ. 2552 เท่านั้น เนื่องจากไม่สามารถแข่งขันระดับความนิยมของช่อง 7 สี กับไทยทีวีสีช่อง 3 ซึ่งออกอากาศรายการ ตีสิบ ในช่วงเวลาเดียวกันได้ โดยทางสถานี ให้คลับเซเว่น เปลี่ยนวันออกอากาศไปเป็น วันพุธ แต่ไตรภพไม่พอใจกับผังเวลาที่ได้รับ จึงถอนตัวออกจากผังรายการของสถานีฯ
เมื่อวันที่ 4 พฤษภาคม พ.ศ. 2552 ไตรภพกลับมาผลิตรายการทาง สถานีวิทยุโทรทัศน์ไทยทีวีสีช่อง 3 อีกครั้ง ในชื่อ ทูไนท์โชว์ ออกอากาศทุกวันจันทร์ เวลา 23.00 - 24.00 น. และตั้งแต่วันที่ 2 มิถุนายน พ.ศ. 2552 ได้รับจัดสรรเวลาเพิ่มเป็น 23.00 - 00.30 น. รายการ X - GAME เอ็กซ์เกม ออกอากาศทุกวันจันทร์ - วันพุธ เวลา 18.00 น. - 18.30 น. ทาง ช่อง 3 เริ่มวันอังคารที่ 1 กุมภาพันธ์ พ.ศ. 2554 สิ้นสุดการออกอากาศ วันพุธที่ 28 ธันวาคม ปีเดียวกัน, พ.ศ. 2556 ทางสถานีฯ ได้จัดสรรเวลาให้ไตรภพ ทำรายการ ครัวคุณต๋อย ออกอากาศทุกวันจันทร์ - วันศุกร์ เวลา 13.40 น. - 14.10 น. ทาง ช่อง 3 เริ่มวันพฤหัสบดีที่ 2 พฤษภาคม พ.ศ. 2556 จนเมื่อวันที่ 7 มิถุนายน พ.ศ. 2557 ได้รับจัดสรรเวลาจากช่อง 3 ทำรายการทไวไลท์โชว์ ออกอากาศทุกวันเสาร์ 15.30 - 17.00 น. แต่ออกอากาศไม่กี่เดือน ทางสถานีฯ ขอเวลาออกอากาศของไตรภพ 30 นาทีเพื่อทำรายการฟุตบอลที่มีชื่อว่า "The Unseen Football ทีมนี้พี่รัก" ไตรภพจึงยุติทำรายการทไวไลท์โชว์ลง โดยเปลี่ยนเป็นรายการครัวคุณต๋อย Saturday ออกอากาศทุกวันเสาร์ 16.00 น. - 17.00 น. เริ่มออกอากาศ เมื่อวันเสาร์ที่ 6 ธันวาคม พ.ศ. 2557 จนถึงวันเสาร์ที่ 25 กรกฎาคม พ.ศ. 2558 และ ในปีเดียวกัน ไตรภพได้รับจัดสรรเวลาออกอากาศอีกครั้ง ใช้ชื่อรายการ ทูเดย์โชว์ (Today Show) ออกอากาศทุกวันอาทิตย์เวลา 14.45 น. - 16.45 น. ทางช่อง 3 เริ่มออกอากาศวันอาทิตย์ที่ 5 กรกฎาคม 2558 นอกเหนือจากนี้ ในปี 2560 ไตรภพยังได้รับการจัดสรรเวลาจากทางสถานี เพื่อทำรายการข่าวบันเทิงในช่วงเย็น โดยผลิตรายการร่วมกับ วิบูลย์ ลีรัตนขจร ประธานบริษัท เซิรซ์ (ไลฟ์) จำกัด โดยใช้ชื่อรายการว่า รีวิวบันเทิง เริ่มออกอากาศวันจันทร์ที่ 1 พฤษภาคม 2560 เวลา 17.30 - 18.00 น. ทางช่อง 3 HD (ช่อง 33) ปัจจุบัน รายการนี้ออกอากาศทุกวันจันทร์ ถึง วันศุกร์ เวลา 16.45 - 17.00 น. และ เวลา 01.30 - 01.50 น. ทางช่อง 3 HD (ช่อง 33) (และในปัจจุบันนี้ไตรภพยุติการทำหน้าที่ทั้งผลิตรายการและดำเนินรายการรีวิวบันเทิงลงแล้วตั้งแต่ตุลาคม 2560 โดยรายการนี้ได้ยกให้ทางไทยทีวีสีช่อง 3 เป็นผู้จัดทำต่อไป แต่ทั้งนี้ทั้งนั้นไม่มีการทราบสาเหตุได้แน่ชัดว่าทำไมและเหตุผลใดถึงตัดสินใจยุติการทำรายการรีวิวบันเทิงโดยไม่มีการร่ำลาและไม่ได้บอกล่วงหน้าเอาไว้ และนี่ก็น่าจะเป็นอีก 1 ประวัติศาสตร์ของวงการโทรทัศน์เมืองไทย ว่าไม่ค่อยมีเหตุการณ์แบบนี้เกิดขึ้นมาที่อยู่ๆคนๆหนึ่งตัดสินใจยุติบทบาทจากงานที่ทำโดยไม่มีการแจ้งให้ทราบล่วงหน้า ประกอบกับในช่วงเวลานั้นรายการรีวิวบันเทิงจะต้องงดออกอากาศไปสักระยะหนึ่งเพื่อเข้าสู่งานพระราชพิธีถวายพระเพลิงพระบรมศพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยในเวลานั้นไตรภพได้แต่แค่แจ้งเอาไว้ว่ารายการรีวิวบันเทิงของงดออกอากาศ และจะกลับมาอีกครั้งในเดือนพฤศจิกายน 2560 แต่แล้วในที่สุดไตรภพก็ได้หายไปจากหน้าจอของรายการรีวิวบันเทิง แต่ถึงอย่างไรก็ตามแต่ ไตรภพ เคยไปออกรายการรีวิวบันเทิง 2 ครั้ง โดยไปในฐานะแขกรับเชิญและไปในฐานะเป็นผู้จัดงานครัวคุณต๋อย expo เพื่อประชาสัมพันธ์งานที่จะเกิดขึ้น)
ชีวิตส่วนตัว
ไตรภพสมรสกับ พิจิตรา ลิมปพัทธ์ มีบุตร - ธิดา รวม 2 คน คือ
บะหมี่
บะหมี่ (肉麵) เป็นผลิตภัณฑ์อาหารประเภทเส้นที่ชาวจีนคิดค้นขึ้น มีส่วนประกอบของแป้งสาลี และน้ำเป็นส่วนประกอบเป็นส่วนใหญ่ อาจมีไข่ เกลือ และสารละลายด่างหรือสีผสมอาหาร
การใช้ประโยชน์
คนชนชาติชาวจีนนิยมนำมารับประทานเป็นอาหารจานหลัก เพราะมีความเชื่อตามบรรพบุรุษของชาวจีนว่าการรับประทานอาหารประเภทเส้นบะหมี่จะช่วยให้ลูกหลานเจริญรุ่งเรือง และมี "อายุยืนยาว" นอกจากนี้คนชนชาติจีนไม่นิยมนำบะหมี่ไปกราบไหว้ "บรรพบุรุษที่ล่วงลับ" ไปแล้ว เพราะเชื่อกันว่าจะทำให้ลูกหลานของตน "อายุสั้น"
กีฬาฟุตบอลชายหาดในเวิลด์บีชเกมส์ 2023
การแข่งขันกีฬาฟุตบอลชายหาดในเวิลด์บีชเกมส์ 2023 ครั้งที่ 2 ของเวิลด์บีชเกมส์ จะจัดขึ้นระหว่างวันที่ 6 ถึง 12 สิงหาคม ค.ศ. 2023 ที่บาหลี ประเทศอินโดนีเซีย และจัดโดยสมาคมคณะกรรมการโอลิมปิกแห่งชาติ (ANOC)
จะมีการแข่งขันสองรายการ ได้แก่ ทีมชายและทีมหญิง มีทั้งหมด 28 ทีมที่จะเข้าร่วมแข่งขัน (ชาย 16 ทีมและหญิง 12 ทีม) ทั้งทีมชายและหญิงสามารถมีผู้เล่นได้สูงสุด 12 คน หมายความว่าจะมีนักกีฬาทั้งหมด 336 คนที่คาดว่าจะเข้าร่วมแข่งขัน
ผู้ชนะเลิศเหรียญทองการแข่งขันครั้งก่อนคือ บราซิลในประเภทชาย และสเปนในประเภทหญิง
กีฬาว่ายน้ำในโอลิมปิกเยาวชนฤดูร้อน 2018
กีฬาว่ายน้ำในโอลิมปิกเยาวชนฤดูร้อน 2018 เป็นการแข่งขันกีฬาว่ายน้ำที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 6-18 ตุลาคม ค.ศ. 2018 โดยได้จัดขึ้นที่ Natatorium
ซึ่งการแข่งขันกีฬาว่ายน้ำครั้งนี้มีการแข่งขันทั้งหมด 36 รายการ คือ ประเภททีมชาย 17 รายการ และประเภททีมหญิง 17 รายการ มีนักกีฬาเข้าร่วมแข่งขัน 390 คน จาก 139 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 36 รายการ
เอลิซาเบธแห่งเดนมาร์ก
เอลิซาเบธแห่งเดนมาร์ก (Elizabeth of Denmark) (14 ตุลาคม ค.ศ. 1524 - 15 ตุลาคม ค.ศ. 1586) เอลิซาเบธแห่งเดนมาร์กเป็นดัชเชสแห่งเม็คเลนบวร์ก-ชเวรีนและต่อมาแห่งเม็คเคลนบวร์ก-กึส โทรว์โดยการสมรส เอลิซาเบธเป็นพระราชธิดาองค์โตในสมเด็จพระเจ้าเฟรเดอริคที่ 1 แห่งเดนมาร์กและโซฟีแห่งโพเมอราเนีย
อ้างอิง
1524 1586
การเคหะแห่งชาติ
[[ไฟล์:Emblem of the National Housing Authority of Thailand.svg|thumb|250px| ที่อยู่     : 905 ถ. นวมินทร์ แขวงคลองจั่น เขตบางกะปิ กรุงเทพมหานคร 10240
website : https://www.nha.co.th
]] การเคหะแห่งชาติ, การเคหะสาธารณะ, การเคหะแผ่นดิน หรือ การเคหะหลวง (national housing หรือ public housing) เป็นรูปแบบหนึ่งของการถือครองเคหสถานโดยที่เคหสถานเหล่านั้นเป็นสมบัติของแผ่นดินผู้ว่าการการเคหะแห่งชาติคนปัจจุบันได้แก่ นาย ทวีพงษ์ วิชัยดิษฐ
ประวัติ
ในระยะแรกของการพัฒนาที่อยู่อาศัยในประเทศไทย รัฐบาลได้จัดตั้งกองเคหะสถานสงเคราะห์ สำนักงานอาคารสงเคราะห์ ธนาคารอาคารสงเคราะห์ และสำนักงานปรับปรุงแหล่งเสื่อมโทรมกรุงเทพมหานคร โดยทั้ง 4 หน่วยงานมีภารกิจในการแก้ไขปัญหา การขาดแคลนที่อยู่อาศัยของประชาชนซึ่งมีจำนวนเพิ่มขึ้นทุกปี แต่การดำเนินงานดังกล่าวยังไม่สามารถตอบสนองความต้องการของ ประชาชนได้อย่างทั่วถึง เนื่องจากแต่ละหน่วยงานมีสังกัดต่างกัน ดังนั้นเพื่อเแก้ไขปัญหาความขาดแคลนที่อยู่อาศัย รัฐบาลจึงได้จัดตั้ง การเคหะแห่งชาติขึ้นเพื่อทำหน้าที่ด้านการพัฒนาที่อยู่อาศัยโดยตรงพร้อมทั้งได้โอนงานและบุคลากรบางส่วนที่เกี่ยวข้องกับ การพัฒนา ที่อยู่อาศัยมาอยู่ในสังกัด
การเคหะแห่งชาติเป็นหน่วยงานรัฐวิสาหกิจ สังกัดกระทรวงการพัฒนาสังคมและความมั่นคงของมนุษย์ ก่อตั้งขึ้นเมื่อ วันที่ 12 กุมภาพันธ์ 2516 ตามประกาศคณะปฏิวัติ ฉบับที่ 316 ดำเนินงานภายใต้พระราชบัญญัติ การเคหะแห่งชาติ พ.ศ. 2537 และฉบับ แก้ไขเพิ่มเติม (ฉบับที่ 2) พ.ศ. 2550 มีวัตถุประสงค์เพื่อจัดให้มีเคหะ เพื่อให้ประชาชนได้มีที่อยู่อาศัย พร้อมทั้งจัดให้มีระบบ สาธารณูปโภค สาธารณูปการ สิ่งอำนวยความสะดวก แก่ผู้อยู่อาศัย ทำนุบำรุง ปรับปรุง และพัฒนาผู้อยู่อาศัยให้มีคุณภาพชีวิตที่ดีขึ้นทั้งทางสังคม เศรษฐกิจ และสิ่งแวดล้อม ให้ความช่วยเหลือทางการเงินแก่ประชาชนที่ประสงค์จะมีเคหะของตนเอง หรือผู้ที่ประสงค์จะร่วมดำเนินกิจกรรมกับการเคหะแห่งชาติในการจัดให้มีเคหะเพื่อให้ประชาชนเช่า เช่าซื้อ หรือซื้อ และประกอบธุรกิจเกี่ยวกับ การก่อสร้าง อาคารหรือจัดหาที่ดิน การปรับปรุง รื้อ หรือย้ายแหล่งเสื่อมโทรม เพื่อให้มีสภาพการอยู่อาศัย สิ่งแวดล้อม เศรษฐกิจ และสังคมที่ดีขึ้น วัตถุประสงค์การเคหะแห่งชาติ
Enkleia
Enkleia เป็นสกุลของพืชดอกที่อยู่ในวงศ์ Thymelaeaceae.
ถิ่นกำเนิดคือ อินโดจีน ถึง นิวกินี
สปีชีส์ในสกุล ได้แก่:
ฮาโรลด์ แมคมิลแลน
มอริซ ฮาโรลด์ แมคมิลแลน, เอิร์ลแห่งสต็อกตัน (Maurice Harold Macmillan, 1st Earl of Stockton) เป็นนักการเมืองชาวอังกฤษที่ทำหน้าที่เป็นนายกรัฐมนตรีแห่งสหราชอาณาจักรตั้งแต่ปี ค.ศ. 1957 ถึง ค.ศ. 1963
ซิป
ซิป (zip หรือ zipper หรือ zip fastener) คืออุปกรณ์ที่ช่วยยึดปลายของผ้าทั้ง 2 เข้าด้วยกันไว้ชั่วคราว ใช้กับเครื่องอาภรณ์ เสื้อผ้า กางเกง กระเป๋า อุปกรณ์กีฬา อุปกรณ์ปีนเขา เข้าป่า เป็นต้น
ซิปประดิษฐ์โดย วิตคัมบ์ จัดสัน วิศวกรชาวอเมริกัน ในปี ค.ศ. 1893 โดยออกแบบเป็นที่เกี่ยวห่วง ให้ติดรองเท้าบู๊ต แทนที่กลัดกระดุมที่กำลังได้รับความนิยมอยู่ขณะนั้น แต่ซิปในช่วงนั้นยังไม่ได้รับความนิยมเท่าไร ต่อมาอีก 20 ปีถัดมา กิเดียน ซุนด์แบค วิศวกรชาวสวีเดน ได้ค้นพบซิปแบบเกี่ยวที่เรียกว่า Hookless (ซึ่งแปลว่าไร้ตะขอ) มีลักษณะคล้ายซิปปัจจุบัน ทั้งสร้างเครื่องจักรผลิตฟันซิปและเครื่องติดฟันซิปเข้ากับแถบผ้าด้วย
จนในปี ค.ศ. 1918 ซิปก็ได้รับความนิยมหลังจากที่กองทัพเรือสหรัฐ สั่งซื้อซิปดังกล่าวจำนวน 10,000 ชิ้น ไปติดชุดกันลมให้นักบิน
แนคแซท 2
แนคแซท 2 (KNACKSAT-2) (KMUTNB Academic Challenge of Knowledge Satellite 2) เป็นดาวเทียมขนาดเล็กดวงที่สามของประเทศไทยที่สร้างโดยมหาวิทยาลัยเทคโนโลยีพระจอมเกล้าพระนครเหนือ เป็นดาวเทียมรูปแบบคิวแซทรูปแบบride sharing โดยแต่ละPayload จะร่วมออกค่าใช้จายในการพัฒนาดาวเทียมและการส่งดาวเที่ยมขึ้นวงโคจร
ดาวเทียม
ดาวเทียมรูปแบบ 3U คิวแซท (3U CubeSat) มีขนาด 30 เซนติเมตร x 10 เซนติเมตร x 10 เซนติเมตร และมีน้ำหนักไม่เกิน 200 กิโลกรัม โดยแผนการปล่อย จะปล่อยจากอุปกรณ์ปล่อยดาวเทียมเข้าสู่วงโคจรประเภท วงโคจรสัมพันธ์กับดวงอาทิตย์จากสถานีอวกาศนานาชาติ ในระดับความสูง 400 กิโลเมตร
Engomegoma
Engomegoma เป็นสกุลของพืชดอกที่อยู่ในวงศ์ Olacaceae มีเพียงสปีชีส์เดียวคือ Engomegoma gordonii.
ถิ่นกำเนิดคือ แอฟริกาเขตร้อนตอนกลางตะวันตก
อาเซียนฟุตซอลแชมเปียนชิพ 2015
การแข่งขัน อาเซียนฟุตซอลแชมเปียนชิพ 2015 เป็นการแข่งขันครั้งที่ 12 ของทัวร์นาเมนต์ซึ่งจัดขึ้นที่ ประเทศไทย ตั้งแต่วันที่ 8 – 16 ตุลาคม พ.ศ. 2558 นอกจากนี้ยังเป็น การแข่งขันรอบคัดเลือก สำหรับ ฟุตซอลชิงแชมป์เอเชีย 2016 อีกด้วย โดย 4 ทีมที่ผ่านรอบแพ้คัดออกจะได้สิทธิไปแข่งขัน ฟุตซอลชิงแชมป์เอเชีย 2016 โดยอัตโนมัติ
รอบแบ่งกลุ่ม
เวลาที่ระบุไว้เป็น UTC+7.
กลุ่ม เอ
<section begin=กลุ่ม เอ />
<section end=กลุ่ม เอ />
กลุ่ม บี
<section begin=กลุ่ม บี />
<section end=กลุ่ม บี />
รอบรองชนะเลิศ
<section begin=รอบรองชนะเลิศ />
นัดชิงอันดับที่สาม
<section begin=นัดชิงอันดับที่สาม /> <section end=นัดชิงอันดับที่สาม />
สิทธิการออกอากาศ
เอเอฟเอฟ (สหพันธ์ฟุตบอลอาเซียน) และ สมาคมฟุตบอลแห่งประเทศไทย ในพระบรมราชูปถัมภ์ จำหน่ายลิขสิทธิ์การถ่ายทอดทางโทรทัศน์ ให้แก่ เอสเอ็มเอ็ม สปอร์ต (SMM SPORT) โดยทำสัญญาให้แพร่ภาพออกอากาศทางช่อง เอสเอ็มเอ็มทีวี และ ที-สปอร์ต ทำถ่ายทอดสดจำนวนทั้งสิ้น 19 นัดแข่งขัน
เอนท์
เอนท์ (Ent) เป็นเผ่าพันธุ์สิ่งมีชีวิตชนิดหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน เชื่อว่าคำนี้น่าจะมีที่มาจากคำว่า 'เอนท์' ในภาษาแองโกล-แซกซอน (เป็นภาษาหนึ่งที่โทลคีนถนัด) ซึ่งมีความหมายถึง 'ยักษ์' แต่ในปัจจุบันคำว่า 'เอนท์' มักเป็นที่รู้จักทั่วไปในความหมายที่เกี่ยวข้องกับผลงานของโทลคีน เช่นเดียวกับคำว่า 'ฮอบบิท'
เอนท์ในปกรณัมของโทลคีน เป็นสิ่งมีชีวิตเก่าแก่ของโลกอาร์ดา ที่เกิดมาพร้อมๆ กันกับเหล่าเอลดาร์ โดยเอรู อิลูวาทาร์ เป็นผู้ทรงสร้างขึ้นตามคำขอของเทพียาวันนา เทพีแห่งพืชพรรณและความอุดมสมบูรณ์ หลังจากที่พระนางได้ทราบว่า เทพอาวเลทรงสร้างคนแคระผู้นิยมชมชอบตัดต้นไม้ นางจึงขอให้มีผู้พิทักษ์หมู่ไม้ หรือ 'พฤกษบาล' บ้าง
เอนท์มีรูปร่างเหมือนกันกับต้นไม้ เพียงแต่สามารถเคลื่อนไหวและเจรจาได้ ภาษาของเอนท์เรียกว่า 'ภาษาเอนทิช' ซึ่งเป็นภาษาที่ไม่มีใครเข้าใจ คำศัพท์แต่ละคำก็ยาว กว่าเอนท์จะพูดจบประโยคหนึ่งๆ ต้องใช้เวลายาวนานมาก ดังนั้นพวกเอนท์จึงไม่ค่อยพูด
เอนท์ปรากฏตัวอยู่ในตำนานต่างๆ ของโลกอาร์ดาตั้งแต่ยุคที่หนึ่ง เช่นการช่วยเหลือกองกำลังของเบเรนในการไล่ล่าพวกคนแคระที่สังหารกษัตริย์ธิงโกล และชิงสร้อยพระศอเนากลามีร์กับซิลมาริล หนีข้ามเทือกเขาสีน้ำเงิน ในเรื่อง เดอะลอร์ดออฟเดอะริงส์ ทรีเบียร์ด เอนท์ชราผู้หนึ่ง ก็เคยร้องเพลงให้เมอร์รี่กับปิ๊ปปิ้นฟัง ถึงเรื่องราวเมื่อยุคสมัยบรรพกาลที่เขาเคยเดินท่องอยู่ในแผ่นดินออสซิริอันด์ และดอร์โธนิออน แว่นแคว้นในเบเลริอันด์
ในยุคที่สอง ป่าไม้บนมิดเดิลเอิร์ธถูกทำลายลงอย่างมโหฬารด้วยน้ำมือของชาวนูเมนอร์ แผ่นดินเอเรียดอร์อันกว้างใหญ่ซึ่งเคยเป็นป่ารกทึบ ถูกชุดบุกเบิกของกษัตริย์ ทาร์-อัลดาริออน แผ้วถางจนกลายเป็นที่ราบดังเช่นที่ปรากฏในยุคที่สาม ทำให้เหล่าเอนท์ต้องอพยพหนีเข้าไปในแผ่นดินลึกมากขึ้น เมื่อถึงเหตุการณ์ในช่วงสงครามแหวน มีเอนท์หลงเหลืออยู่บนมิดเดิลเอิร์ธเพียงแถบป่าดึกดำบรรพ์ และป่าฟังกอร์น เท่านั้น
อ้างอิง
Figuren in Tolkiens Welt הסילמריליון - גזעים
เทศบาลตำบลอ้อมใหญ่
เทศบาลตำบลอ้อมใหญ่ เป็นเทศบาลแห่งหนึ่งในอำเภอสามพราน จังหวัดนครปฐม
ประวัติ
กระทรวงมหาดไทยพิจารณาเห็นว่าท้องถิ่นตำบลอ้อมใหญ่และท้องถิ่นบางส่วนของตำบลบ้านใหม่ อำเภอสามพราน จังหวัดนครปฐม มีสภาพอันสมควรยกฐานะเป็นสุขาภิบาล จึงได้มีประกาศกระทรวงมหาดไทยลงวันที่ 3 มีนาคม พ.ศ. 2524 จัดตั้งสุขาภิบาลอ้อมใหญ่ โดยประกาศในราชกิจจานุเบกษา เล่ม 98 ตอนที่ 90 วันที่ 9 มิถุนายน พ.ศ. 2524 และได้รับการจัดตั้งเป็นเทศบาลตำบลตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542
ที่ตั้ง
เทศบาลตำบลอ้อมใหญ่มีพื้นที่ประมาณ 12 ตารางกิโลเมตร ประกอบด้วย 2 ตำบล 10 หมู่บ้าน คือ หมู่ที่ 1–8 ตำบลอ้อมใหญ่ และหมู่ที่ 1, 5 ตำบลบ้านใหม่
ชุมชนในเขตเทศบาล
เทศบาลตำบลอ้อมใหญ่มีทั้งหมด 17 ชุมชน ดังนี้
วัดในเขตเทศบาล
วัดในเขตเทศบาลตำบลอ้อมใหญ่ มีทั้งหมด 4 วัด คือ
เฮนรี เดียร์บอร์น
เฮนรี เดียร์บอร์น (23 กุมภาพันธ์ ค.ศ.1751 - 6 มิถุนายน ค.ศ.1829) เขาเป็นนายพลและรัฐบุรุษชาวอเมริกัน มีบทบาทในสงครามปฏิวัติอเมริกาและสงคราม ค.ศ.1812 เขามีชีวิตอยู่ในช่วงสมัยสงครามนโปเลียน
สงครามปฏิวัติอเมริกา
เมื่อสงครามเริ่มขึ้น ในตอนแรกเดียร์บอร์นได้เข้าสังกัดนายพล เบเนดิกต์ อาร์โนลด์ ในการเดินทางไปยังคิวเบก เขาได้บันทึกวารสารที่สำคัญ หลังจากถูกจับกุมและถูกแลกเปลี่ยน เขาก็ตัดสินใจรับใช้ในกองทัพภาคพื้นทวีปของ จอร์จ วอชิงตัน และสามารถทำให้กองทัพอังกฤษยอมจำนนในการโอบล้อมเมืองยอร์กทาวน์
หลังเสร็จสิ้นสงครามปฏิวัติอเมริกา
เดียร์บอร์นได้ทำงานเป็นเจ้าหน้าที่ของนายพลวอชิงตันที่เวอร์จิเนีย ต่อมาในสมัยของประธานาธิบดีโทมัส เจฟเฟอร์สัน เขาได้เป็นเลขานุการแห่งสงคราม ตั้งแต่ ค.ศ.1801 ถึง ค.ศ.1809 และทำหน้าที่เป็นผู้บัญชาการตำรวจแห่งชาติในสงคราม ค.ศ.1812
ในชีวิตของเขายังได้วิจารณ์ผลงานของ อิสเรียล พัทแนม ที่ยุทธการบังเกอร์ ฮิลล์ ทำให้เกิดความขัดแย้งระหว่างเดียร์บอร์น-พัทแนม
ป้อมเดียร์บอร์นที่รัฐอิลลินอยและเมืองเดียร์บอร์นที่รัฐมิชิแกนได้รับการตั้งชื่อเพื่อเป็นเกียรติแก่เขา
สงคราม ค.ศ.1812
ค.ศ.1812 กองทัพอังกฤษได้เข้าบุกแผ่นดินสหรัฐอเมริกา ประธานาธิบดีเจมส์ แมดิสันได้แต่งตั้งนายพลเดียร์บอร์นให้เป็นผู้บัญชาการทหารทางภาคตะวันออกเฉียงเหนือ แต่เนื่องด้วยจากที่เดียร์บอร์นในตอนนั้นมีอายุได้ 61 ปี จึงทำให้สุขภาพของเขาไม่สู้ดีนักและบัญชาการรบได้ไม่เต็มที่ ค.ศ.1815 แม้ว่าอเมริกาจะเอาชนะอังกฤษได้ในยุทธการนิวออร์ลินส์ แต่เดียร์บอร์นก็ถูกปลดออกจากตำแหน่งทางทหารในวันที่ 15 มิถุนายน
บั้นปลายชีวิต
เขากลับมาบ้านเกิดที่ย่านร็อคซ์บูรีในเมืองบอสตัน และเสียชีวิตในอีก 5 ปีต่อมาด้วยวัย 78 ปี ศพของเขาถูกฝังในสุสานฟอเรสต์ฮิลล์ในทุ่งราบจาเมกา(ในตอนนั้นอยู่นอกเมืองบอสตันและผนวกเข้ากับเมืองในปี ค.ศ.1874)
เอสตาจีอูดูโมรุงบี
โกปาอาเมริกา 2019
โมรุงบี เป็นหนึ่ง ใน 6 สนามที่รับเป็นเจ้าภาพโกปาอาเมริกา 2019 โดยพิธีเปิดการแข่งขันยังจัดขึ้นในนัดแรกของการแข่งขันที่สนามนี้อีกด้วย โดยแข่งในสนามนี้ทั้งหมดสามนัด ในรอบแบ่งกลุ่ม
ไดตะลุยแดนเวทมนตร์
ไดตะลุยแดนเวทมนตร์ หรือ การผจญภัยอันยิ่งใหญ่ของได (Dragon Quest: Dai's Great Adventure) เป็นการ์ตูนญี่ปุ่นที่ถูกเขียนขึ้นจากเค้าโครงเกม ดราก้อนเควสต์ อันแสนโด่งดัง แต่งเรื่องโดย ริคุ ซันโจ วาดภาพโดย โคจิ อินาดะ
แรกเริ่ม ไดตะลุยแดนเวทมนตร์ ได้เริ่มลงตีพิมพ์ในนิตยสารโชเน็นจัมป์รายสัปดาห์ ในฐานะการ์ตูนเรื่องสั้นที่มีความยาวเพียงไม่กี่ตอนเท่านั้น แต่ต่อมาก็ได้ลงตีพิมพ์เป็นเรื่องยาวตั้งแต่ปี พ.ศ. 2532 ถึงปี พ.ศ. 2539 รวมความยาวทั้งสิ้น 344 ตอน ส่วนในประเทศไทย สำนักพิมพ์สยามอินเตอร์คอมิกส์ได้เป็นผู้ถือลิขสิทธิ์ และนำลงตีพิมพ์ในนิตยสารซีคิดส์ ตั้งแต่ฉบับปฐมฤกษ์เป็นต้นมา จนกระทั่งจบบริบูรณ์
เนื้อเรื่อง
เป็นเรื่องราวการผจญภัยของ ได ผู้มีเชื้อสายของอัศวินมังกร ไดใฝ่ฝันที่จะเป็นผู้กล้า และออกผจญภัยร่วมกับป๊อบ ระหว่างการผจญภัย ได ได้พบกับเพื่อนๆ และได้ร่วมกันต่อสู้กับจอมมารปีศาจ เวิร์น เพื่อปกป้องสันติสุขของมนุษย์
คำศัพท์
ในการ์ตูนเรื่องนี้ อ้างอิงมาจากเกม ดราก้อนเควสต์ จึงมีคาถาและอาชีพที่น่าสนใจดังนี้
ภาพยนตร์โทรทัศน์
ออกอากาศทุกวันพฤหัสบดี เวลา 19.00 - 19.30 น. (ตามเวลาประเทศญี่ปุ่น) ทางสถานี TBS ตั้งแต่วันที่ 17 ตุลาคม ปี ค.ศ. 1991 ถึง 24 กันยายน ปี ค.ศ. 1992 มีความยาวทั้งสิ้น 46 ตอน สำหรับในประเทศไทย เคยมีการออกจำหน่ายในรูปแบบวิดีโอโดยค่าย TIGA ต่อมาในปี ค.ศ. 1993 ทาง ช่อง 9 อ.ส.ม.ท. ก็ได้นำมาออกอากาศทุกเช้าวันเสาร์-อาทิตย์ เวลา 9.00 - 9.30 น. (ตามเวลาประเทศไทย)
ภาพยนตร์จอเงิน
ทั้ง 3 ภาค ได้ถูกสร้างขึ้นเพื่อออกฉายในงานโตเออะนิเมะแฟร์
กีฬาวอลเลย์บอลชายหาดในกีฬาแห่งชาติ ครั้งที่ 47
กีฬาวอลเลย์บอลชายหาดในกีฬาแห่งชาติ ครั้งที่ 47 เป็นการแข่งขันกีฬาวอลเลย์บอลชายหาดที่จัดขึ้นในจังหวัดศรีสะเกษ กำหนดแข่งขันระหว่างวันที่ 9–19 มีนาคม พ.ศ. 2565 โดยได้จัดขึ้นที่สนามวอลเลย์บอลชายหาด โรงเรียนศิริเกศน้อมเกล้า ในครั้งนี้จะมีการแข่งขันทั้งหมด 2 รายการ คือ ประเภททีมชาย และทีมหญิง ซึ่งมีการชิงชัยเหรียญรางวัลรวมทั้งสิ้น 8 เหรียญ
ซาอิด อิสกันดาร์
ซาอิด อิสกันดาร์ (Said Iskandar) นักมวยสากลชาวอินโดนีเซีย สถิติการชก 6 ครั้ง แพ้ 6
ประวัติ
อิสกันดาร์ขึ้นชกมวยสากลอาชีพครั้งแรกตามที่มีบันทึกใน Boxrec.com เมื่อ 26 ตุลาคม พ.ศ. 2531 แพ้คะแนน อซาดิน อันฮาร์ ที่อินโดนีเซีย จากนั้นขึ้นชิงแชมป์ อินโดนีเซียรุ่นมินิมัมเวทเมื่อ 12 มีนาคม พ.ศ. 2533 แพ้คะแนน ฮุสนี เรย์ ไม่ได้แชมป์ ต่อมา อิสกันดาร์ขึ้นชิงแชมป์ OPBF รุ่นมินิมัมเวทที่ว่าง เมื่อ 15 มิถุนายน พ.ศ. 2534 แพ้น็อค ลี ซุงวู ยก 5 ที่เกาหลีใต้ และขึ้นชิงแชมป์โลกรุ่นมินิมัมเวท IBF เมื่อ 14 มิถุนายน พ.ศ. 2535 แพ้น็อค ฟ้าลั่น ลูกมิ่งขวัญ ยก 8 หลังจากนั้น อิสกันดาร์ขึ้นชกอีกเพียงครั้งเดียว แพ้คะแนน นิกโก้ โธมัส เมื่อ 1 มกราคม พ.ศ. 2536 จากนั้นก็แขวนนวมไป
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1-3) และ 2 คน (สำหรับเขตเลือกตั้งที่ 4)
คะแนนรวมทั้งหมดในกลุ่มจังหวัดที่ 1
กลุ่มจังหวัดที่ 1 ประกอบไปด้วยจังหวัดเชียงราย จังหวัดแม่ฮ่องสอน จังหวัดเชียงใหม่ จังหวัดพะเยา จังหวัดน่าน จังหวัดลำปาง จังหวัดลำพูน จังหวัดแพร่ จังหวัดสุโขทัย จังหวัดตาก และจังหวัดกำแพงเพชร จำนวน 11 จังหวัด
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 1
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 1 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดเชียงใหม่
ผลการเลือกตั้งสมาชิกสภาผู้แทนราษฎรแบบสัดส่วน จังหวัดเชียงใหม่
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองเชียงใหม่ อำเภอสันกำแพง อำเภอสารภี และอำเภอหางดง
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอพร้าว อำเภอแม่ออน อำเภอดอยสะเก็ด อำเภอสันทราย อำเภอแม่ริม อำเภอสะเมิง อำเภอแม่วาง และอำเภอสันป่าตอง
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอแม่อาย อำเภอฝาง อำเภอไชยปราการ อำเภอเชียงดาว อำเภอเวียงแหง และอำเภอแม่แตง
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอแม่แจ่ม อำเภอจอมทอง อำเภอดอยหล่อ อำเภอฮอด อำเภอดอยเต่า และอำเภออมก๋อย
ต้วน จื้อซิง
ต้วน จื้อซิง (段智興) หรือ ต้วน อวี้ฉางซิง (段易長興) เป็จักรพรรดิที่ 18 แห่งอาณาจักรต้าหลี่ เป็นพระโอรสของต้วน เจิ้งซิง ทรงครอง ราชย์ช่วงปี พ.ศ. 1714–1743 (ค.ศ. 1171–1200)
ตัวละครในนิยาย
อิดเต็งไต้ซือ(一燈大師)ชื่อเดิม ต้วนตี่เฮง เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
อ้างอิง
1200
Endocaulos
Endocaulos เป็นสกุลของพืชดอกที่อยู่ในวงศ์ Podostemaceae มีเพียงสปีชีส์เดียวคือ Endocaulos mangorense.
ถิ่นกำเนิดของมันคือประเทศมาดากัสการ์
ฉฺวี่จิ้ง
ฉฺวี่จิ้ง เป็นจังหวัดหนึ่งในมณฑลยูนนาน สาธารณรัฐประชาชนจีน
สยามไบโอไซเอนซ์
บริษัท สยามไบโอไซเอนซ์ จำกัด เป็นบริษัทผู้ผลิตยาชีววัตถุสัญชาติไทย ก่อตั้งขึ้นตามพระราชปณิธานของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงให้ความสำคัญกับการดูแลสุขภาพ และเป็นบริษัทยาบริษัทเดียวในประเทศไทยและในอาเซียนที่ได้รับการถ่ายทอดเทคโนโลยีการผลิตวัคซีนป้องกันโควิด-19 จากแอสตราเซเนกา และมหาวิทยาลัยอ็อกซ์ฟอร์ด
ประวัติ
บริษัท สยามไบโอไซเอนซ์ จำกัด จดทะเบียนก่อตั้งเมื่อวันที่ 17 สิงหาคม พ.ศ. 2552 ด้วยทุนจดทะเบียน 4,800 ล้านบาท ดำเนินธุรกิจด้านการวิจัยและพัฒนาเชิงทดลองด้านวิศวกรรมและเทคโนโลยี โดยมีสำนักงานทรัพย์สินพระมหากษัตริย์เป็นผู้ถือหุ้น 100% นอกจากผลิตวัคซีนป้องกันโควิด-19 แล้วทางบริษัทยังได้ร่วมมือกับกรมวิทยาศาสตร์การแพทย์ ในการผลิตชุดตรวจเชื้อไวรัสซึ่งได้มาตรฐานขององค์การอนามัยโลก เป็นแห่งแรกของประเทศไทย
รายชื่อธงในประเทศเปรู
เนื้อหาในหานี้แสดงภาพธงต่าง ๆ ที่ใช้ในประเทศเปรู
ฮิเดยูกิ โฮริ
ฮิเดยูกิ โฮริ เป็นนักพากย์ชายที่มีชื่อเสียงคนหนึ่งของประเทศญี่ปุ่นที่อยู่ในวงการมานานหลายปี และมีผลงานเป็นที่รู้จักมากมาย และเป็นน้องชายของยูกิโตชิ โฮริ ซึ่งเป็นนักพากย์ด้วยเช่นกัน
อำเภอชานุมาน
ชานุมาน เป็นอำเภอหนึ่งในจังหวัดอำนาจเจริญ และเป็นอำเภอเดียวของจังหวัดที่มีอาณาเขตติดกับประเทศลาว
ที่ตั้งและอาณาเขต
อำเภอชานุมานมีอาณาเขตติดต่อกับเขตการปกครองข้างเคียง ดังนี้
ประวัติ
การตั้งถิ่นฐานของอำเภอชานุมานมีขึ้นในสมัยรัชกาลที่ 5 โดยมีชาวลาวคนหนึ่งได้มาศึกษาเล่าเรียนที่เมืองหลวงประเทศไทยโดยทางราชการลาวส่งเข้ามา เมื่อจบการศึกษาแล้วก็กลับประเทศของตน แต่เป็นระยะเวลาที่ฝรั่งเศสเข้ายึดครองประเทศลาว ชายผู้นี้เกิดความไม่พอใจจึงไม่ต้องการเป็นเมืองขึ้นของฝรั่งเศสจึงเดินทางมาติดต่อกับรัฐบาลไทย จึงขอพึ่งพระบรมโพธิสมภารและขอสร้างเมืองอยู่ริมฝั่งแม่น้ำโขงของไทยที่บ้านท่ายักษ์ขุ  เมื่อทางการไทยได้อนุญาตแล้วก็ได้กลับประเทศลาวนำสมัครพรรคพวกหนีฝรั่งเศสมาอยู่ที่ฝั่งไทย บริเณบ้านท่ายักษ์ขุ และในปี พ.ศ. 2422 รัชกาลที่ 5 โปรดให้ตั้งบ้านท่ายักษ์ขุขึ้นเป็นเมืองชานุมารมณฑลขึ้นกับเมืองอุบลราชธานี โดยมีพระปลัดซ้าย (เคน) บุตรท้าวมนฑาธิราชเจ้าเมืองลำเนาหนองปรือ เป็นเจ้าเมืองชานุมารมณฑลในตำแหน่งพระผจญจัตตุรงค์ แต่ในครั้งนั้นพระผจญจัตตุรงค์กลับพาไพร่พลไปตั้งที่บ้านท่ากระดานไม่ได้ตั้งที่บ้านยักษขุตามที่ขอไว้เมื่อพระบรมวงศ์เธอ กรมหลวงสรรพสิทธิ์ประสงค์ได้เป็นข้าหลวงใหญ่ต่างพระองค์หัวเมืองอุบลราชธานี ได้เกิดการปฏิรูปการปกครองครั้งใหญ่ ซึ่งก็ทำให้เมืองชานุมารมณฑลถูกลดฐานนะเป็นอำเภอเมืองชานุมารมณฑลขึ้นกับเมืองอุบลราชธานี
และในปี 2445 ได้เกิดข้าวยากหมากแพงและเกิดโรคระบาดร้ายแรง พระประจญจตุรงค์ เจ้าเมืองชานุมารมณฑล ป่วยเป็นอหิวาตกโรค ถึงแก่กรรม ผู้คนจึงอพยพไปตั้งบ้านเมืองใหม่อยู่ทางจังหวัดหนองคายเป็นจำนวนมากทำให้พลเมืองเหลือน้อย อำเภอชานุมารจึงถูกลดลงเป็นกิ่งอำเภอขึ้นต่ออำเภอเขมราฐ จนถึงปี พ.ศ. 2501 ทางราชการจึงยกฐานะขึ้นเป็นอำเภออีกครั้ง  เรียกว่าอำเภอชานุมาน โดยเปลี่ยนคำว่า ชานุมาร (ผู้บิดเบือน) เป็น ชานุมาน (ผู้มีความมานะพยามยาม) และในปี 2536 อำเภอชานุมานได้ขึ้นกับจังหวัดอำนาจเจริญถึงปัจจุบัน
การปกครองส่วนภูมิภาค
อำเภอชานุมานแบ่งเขตการปกครองย่อยออกเป็น 5 ตำบล 62 หมู่บ้าน ได้แก่
การปกครองส่วนท้องถิ่น
ท้องที่อำเภอชานุมานประกอบด้วยองค์กรปกครองส่วนท้องถิ่น 6 แห่ง ได้แก่
อีริค ชาเวซ
อีริค ชาเวซ (Eric Chavez) หรือ เคนตะ ซาโตะ นักมวยสากลชาวฟิลิปปินส์ มีชื่อจริงว่า อัลเกริโอ ชาเวซ เกิดเมื่อ 9 เมษายน พ.ศ. 2505 สถิติการชก 60 ครั้ง ชนะ 39 (น็อค 24) เสมอ 5 แพ้ 16
ประวัติ
ชาเวซขึ้นชกมวยสากลอาชีพครั้งแรกเมื่อ 8 พฤษภาคม พ.ศ. 2528 ชนะคะแนน จูน กาเวโร จากนั้นชกชนะและเสมอโดยไม่แพ้ใครจนถึง พ.ศ. 2532 โดยเคยชกชนะน็อค ดอมมี่ เออร์ซัว จูเนียร์ ยก 1 และชนะน็อค จอห์น เมดิน่า ยก 5 จากนั้นขึ้นชิงแชมป์โลกรุ่นมินิฟลายเวท IBF เมื่อ 21 กันยายน พ.ศ. 2532 ซึ่งชาเวชเป็นฝ่ายชนะน็อคนิกโก้ โทมัส ยก 5 ได้แชมป์มาครอง แต่พอขึ้นป้องกันแชมป์ครั้งแรก ชาเวชมาแพ้แตกฟ้าลั่น ศักดิ์กรีรินทร์ ยก 7 เสียแชมป์ไปเมื่อ 22 กุมภาพันธ์ พ.ศ. 2533 ชาเวชขึ้นชกชนะน็อค ทวีเลิศ ต.บุญเลิศ ยก 3 จากนั้นจึงชกแก้มือกับฟ้าลั่นอีกครั้งเมื่อ 18 พฤษภาคม พ.ศ. 2533 ซึ่งชาเวชเป็นฝ่ายแพ้คะแนนไป ชิงแชมป์ไม่สำเร็จ
ในช่วง พ.ศ. 2534 - 2535 การชกของชาเวชตกต่ำมาก ชกแพ้ตลอด โดยแพ้ แมนนี่ เมลชอร์ แอนดี้ ทานาบาส โนเอล ทูนาเกา เมลวิน มากราโม นอกจากนั้น ยังมาชกนอกรอบในไทย แพ้พะเนียง พูนธรัตน์ โตโต้ ป.พงษ์สว่าง และ ห้าดาว ซีพียิม ในช่วง พ.ศ. 2536 – 2537 จากนั้น การชกของชาเวชเริ่มดีขึ้น ชกชนะคะแนน เจอรี่ ปาฮายาไฮ และได้ไปเป็นมวยสร้างในประเทศญี่ปุ่นในชื่อ  เคนตะ ซาโตะ  ชกชนะคะแนน อัศวิน ศิษย์หลักเมือง และชนะน็อค นกน้อย ส.ธนิกุล ชาเวชเดินทางมาชกในไทยสองครั้งในช่วงปลายปี พ.ศ. 2538 ชนะน็อค ฤทธิชัย เกียรติประภัสร์ ยก 4 และชิงแชมป์ PABA รุ่นมินิมัมเวท ชนะน็อค ขวัญใจ สามเคแบตเตอรี ยก 1 ได้แชมป์ไปครอง จากนั้น ชาเวชขึ้นชิงแชมป์โลกรุ่นมินิมัมเวท WBA เมื่อ 15 มิถุนายน พ.ศ. 2539 ปรากฏว่าเป็นฝ่ายแพ้คะแนนโรเซนโด อัลวาเรซแบบไม่เอกฉันท์ จากนั้น ชาเวชกลับมาชกที่ฟิลิปปินส์และชกแพ้เป็นส่วนใหญ่ หลังที่ขึ้นชิงแชมป์เงารุ่นฟลายเวท WBOเมื่อ 3 ตุลาคม พ.ศ. 2541 แพ้คะแนน มซูกิซี มาราลี ที่แอฟริกาใต้แล้ว ชาเวชก็แขวนนวมไป
จูริ นางัตสึมะ
จูริ นางัตสึมะ ( 長妻 樹里<rt>ながつま じゅり</rt>, 27 ตุลาคม 1988 –) เป็นนักพากย์และ นักร้องชาวญี่ปุ่น
เกิดที่เมืองซัปโปโระ จังหวัดฮกไกโด  สังกัดแรคคูนด็อก จบการศึกษาจากศูนย์ฝึกนักพากย์โปรฟิต (รุ่นที่ 11)
สาธารณรัฐเซิร์บกรายินา
สาธารณรัฐเซิร์บกรายินา (Република Српска Крајина, РСК; Republika Srpska Krajina, RSK) เป็นรัฐที่ไม่ได้รับการรับรองซึ่งถูกประกาศจัดตั้งขึ้นภายในพื้นที่ของโครเอเชียหลังโครเอเชียประกาศเอกราชจากยูโกสลาเวีย สาธารณรัฐเซิร์บกรายินายุติกิจกรรมในปี ค.ศ. 1995 หลังถูกโครเอเชียและสาธารณรัฐบอสเนียและเฮอร์เซโกวีนาโจมตีและยึดที่ทำการรัฐบาลในปฏิบัติการสตอร์ม
จีเอ็นซีโฟร์ตีเอต
GNZ48 (อ่านว่า จีเอ็นซีโฟร์ตีเอต) เป็นกลุ่มไอดอลหญิงจากประเทศจีนประจำกรุงกว่างโจว และเป็นวงน้องสาวของกลุ่มไอดอลจีน SNH48 ก่อตั้งขึ้นในปี ค.ศ. 2016 พร้อมกับวง BEJ48 สังกัด Shanghai Star48 Culture & Media Co. Ltd.
GNZ48 เป็นวงน้องสาวลำดับที่ 2 ของ SNH48 มีโรงละครประจำวงอยู่ที่เทียนเหอเซ็นเตอร์พลาซา เขตเทียนเหอ กรุงกว่างโจว และมีการประกาศสมาชิกรุ่นแรกของวงเมื่อวันที่ 20 เมษายน 2016 ซึ่งประกอบด้วยสมาชิกจากการออดิชัน รวมไปถึงสมาชิกรุ่นที่ 5 และรุ่นที่ 6 จาก SNH48 เช่นเดียวกับ BEJ48
คำวิจารณ์
ในงานแสดงวันชาติจีนเมื่อ 1 ตุลาคม 2016 สมาชิก GNZ48 แสดงเพลง "Me and My Motherland" (我和我的祖国) และถูกวิจารณ์ว่า ส่วนใหญ่ร้องเพี้ยน ไม่ตรงจังหวะ และลืมเนื้อร้องบางท่อน ผู้บริหารโต้แย้งว่า เป็นเพราะอุปกรณ์ดนตรีไม่มีคุณภาพ
Emplectanthus
Emplectanthus เป็นสกุลของพืชดอกที่อยู่ในวงศ์ Apocynaceae.
มีถิ่นกำเนิดอยู่ทางตอนใต้ของแอฟริกา
สปีชีส์ในสกุล ได้แก่:
พระครูพิศิษฐชโลปการ (เกลี้ยง มนุญฺโญ)
พระครูพิศิษฐชโลปการ (หลวงปู่เกลี้ยง มนุญฺโญ) อดีตเจ้าอาวาสวัดเนินสุทธาวาส เกจิดังของอำเภอเมืองชลบุรี จังหวัดชลบุรี ท่านเป็นพระที่มีเมตตาสูง ท่านพัฒนาวัดเนินสุทธาวาสจนมีความเจริญรุ่งเรืองในทุก ๆ ด้าน ท่านได้สร้างมหาธาตุเจดีย์มิ่งโมลีศรีบูรพา สำนักปฏิบัติธรรมชื่อว่า "สวนป่านันทวันอาศรม" วัดนันทวัน อยู่ที่ตำบลหนองข้างคอก อำเภอเมืองชลบุรี จังหวัดชลบุรี "ปัจจุบันสังขารท่านไม่เน่าเปื่อย " ทางวัดยังคงเก็บรักษาไว้ในโรงแก้วให้ลูกศิษย์ลูกหาและประชาชนทั่วไปได้กราบไหว้
ประวัติ
หลวงปู่เกลี้ยง มีนามเดิมว่า " เกลี้ยง " นามสกุล " สุทธิพงศ์ " บิดาชื่อ นายเปล่ง สุทธิพงษ์ มารดาชื่อ นางเนียม สุทธิพงษ์ (ฮั้นลี้) เกิดเมื่อวันที่ 20 มิถุนายน พ.ศ. 2461 ปีมะเมีย ที่บ้านหมู่ 10 ต.หนองข้างคอก อำเภอเมืองชลบุรี จังหวัดชลบุรี มีพี่น้องร่วมกัน 3 คน ท่านเป็นคนที่ 2 คือ
พ.ศ. 2470 (อายุ 9 ขวบ) ก็เข้าเรียนหนังสือที่โรงเรียนประชาบาลวัดเนิน เรียนอยู่ได้ประมาณ 2 ปี ก็ย้ายกลับไปอยู่กับคุณตา-คุณยาย และเรียนหนังสือที่โรงเรียนวัดผาสุการาม ตำบลหนองข้างคอก อำเภอเมืองชลบุรี จังหวัดชลบุรี ขณะท่านอายุได้เพียง 14 ปี มารดาท่านก็เสียชีวิตลง จึงได้บรรพชาเป็นสามเณรหรือบวชหน้าศพ เพื่ออุทิศผลบุญให้บุพการีเป็นเวลา 7 วัน เมื่อครบกำหนดก็ลาสิกขาไปช่วยบิดาทำนา และเรียนหนังสือต่อ จนอายุ 15 ปี ขณะอยู่ชั้นประถมปีที่ 3 เมื่ออายุได้ 17 ปี ก็ออก และย้ายมาปลูกบ้านอยู่ที่ ตำบลบ้านสวน อำเภอเมืองชลบุรี จังหวัดชลบุรี
พออายุได้ 21 ปี ครบเกณฑ์ทหาร จึงไปรับการคัดเลือกทหาร แต่เมื่อไม่ถูกเกณฑ์ไปเป็นทหารท่านจึงได้ตัดสินใจบวชเป็นพระภิกษุในพระพุทธศาสนา
อุปสมบท
เมื่ออายุครบ 21 ปีบริบูรณ์ หลังไปเกณฑ์ทหารแล้ว โยมบิดาก็ให้อุปสมบท ณ พัทธสีมาวัดวัดเนิน (ปัจจุบันชื่อ วัดเนินสุทธาวาส) ต.บางปลาสร้อย อ.เมืองชลบุรี จ.ชลบุรี เมื่อวันที่ 2 กรกฎาคม พ.ศ. 2482 โดยมี แล้วจำพรรษาอยู่วัดแห่งนี้ ท่านได้รับฉายาทางธรรมว่า " มนุญฺโญ "
อุปสมบทได้ 5 พรรษา พระอธิการสัน เจ้าอาวาสวัดเนินได้ลาสิกขา ทางคณะสงฆ์จึงแต่งตั้งให้ พระเกลี้ยง (หลวงปู่เกลี้ยง) เป็นผู้รักษาการในตำแหน่งเจ้าอาวาสวัดเนิน เป็นเวลา 1 ปี จนกระทั่งวันที่ 1 ตุลาคม พ.ศ. 2487 ท่านจึงได้รับการแต่งตั้งเป็นเจ้าอาวาสวัดเนิน
ความจำเชิงกระบวนวิธี
ความจำเชิงกระบวนวิธี (procedural memory) เป็นความจำเพื่อการปฏิการงานประเภทใดประเภทหนึ่ง เป็นความจำที่นำไปสู่พฤติกรรมเชิงกระบวนวิธีต่าง ๆ เป็นระบบที่อยู่ใต้สำนึก คือเมื่อเกิดกิจที่ต้องกระทำ จะมีการค้นคืนความจำนี้โดยอัตโนมัติเพื่อใช้ในการปฏิบัติตามกระบวนวิธีต่าง ๆ ที่มีการประสานกันจากทั้งทักษะทางประชาน  (cognitive)  และทักษะการเคลื่อนไหว (motor) มีตัวอย่างต่าง  ๆ ตั้งแต่การผูกเชือกรองเท้าไปจนถึงการขับเครื่องบินหรือการอ่านหนังสือ ความจำนี้เข้าถึงและใช้ได้โดยไม่ต้องมีการควบคุมหรือความใส่ใจเหนือสำนึก (ที่เป็นไปใต้อำนาจจิตใจ) เป็นประเภทหนึ่งของความจำระยะยาว (long-term memory) และโดยเฉพาะแล้ว  เป็นประเภทหนึ่งของความจำโดยปริยาย (implicit memory) ความจำเชิงกระบวนวิธีสร้างขึ้นผ่าน "การเรียนรู้เชิงกระบวนวิธี" (procedural learning) คือการทำกิจที่มีความซับซ้อนนั้นซ้ำแล้วซ้ำอีก จนกระทั่งระบบประสาทที่เกี่ยวข้องจะสามารถทำงานร่วมกันโดยอัตโนมัติเพื่อให้เกิดการกระทำนั้น ๆ การเรียนรู้เชิงกระบวนวิธีที่เป็นไปโดยปริยาย (คือไม่ได้อยู่ใต้อำนาจจิตใจ) เป็นสิ่งที่สำคัญในกระบวนการพัฒนาทักษะทางการเคลื่อนไหวหรือแม้แต่ทักษะทางประชาน
ประวัติ
ในยุคต้น ๆ จิตวิทยาประชาน (Cognitive psychology) มักจะมองข้ามอิทธิพลของการเรียนรู้ต่อระบบความจำ ซึ่งมีผลเป็นการจำกัดงานวิจัยเกี่ยวกับการเรียนรู้เชิงกระบวนวิธีจนกระทั่งถึงคริสต์ศตวรรษที่ 20 ซึ่งเป็นยุคที่เริ่มเกิดความเข้าใจชัดเจนยิ่งขึ้นเกี่ยวกับหน้าที่และโครงสร้างทางประสาทที่มีบทบาทในการสร้าง การเก็บ และการค้นคืนความจำเชิงกระบวนวิธี ในปี ค.ศ. 1923 นักจิตวิทยาชาวอังกฤษ-อเมริกันวิลเลียม แม็คดูกอลล์เป็นบุคคลแรกที่แยกแยะความแตกต่างกันระหว่างความจำชัดแจ้ง (explicit memory) และความจำโดยปริยาย (implicit memory)
ในช่วงคริสต์ทศวรรษ 1970 บทความต่าง ๆ เกี่ยวกับปัญญาประดิษฐ์ได้ทำการแยกแยะระหว่างความรู้เชิงกระบวนวิธี (procedural knowledge) และความรู้ชัดแจ้ง  (declarative knowledge) งานวิจัยที่เกิดขึ้นในช่วงนั้นแบ่งออกเป็นสองพวก คือพวกหนึ่งเพ่งเล็งไปในการศึกษาโดยใชัสัตว์  และอีกพวกหนึ่งโดยใช้คนไข้ภาวะเสียความจำ (amnesia) ในปี ค.ศ. 1962 นักจิตวิทยาชาวอังกฤษเบร็นดา มิลเนอร์ ได้ให้หลักฐานการทดลองที่น่าเชื่อถือเป็นครั้งแรกเกี่ยวกับความแตกต่างกันระหว่างความจำเชิงประกาศ ซึ่งรู้ว่า  "อะไร" กับความจำเชิงกระบวนวิธี  ซึ่งรู้ว่า  "อย่างไร" โดยแสดงว่า คนไข้ภาวะเสียความจำขั้นรุนแรงคนหนึ่งคือนายเฮ็นรี่ โมไลสัน  หรือที่รู้จักก่อนจะเสียชีวิตว่าคนไข้ H.M. สามารถเรียนรู้ทักษะที่ประสานการทำงานของตาและมือ (คือการวาดภาพดูเงาในกระจก) แม้ว่าจะจำไม่ได้ว่าได้ทำการฝึกวาดมาแล้ว แม้ว่างานวิจัยนี้จะบ่งว่า ความจำไม่ใช่มีแค่ระบบเดียวและอยู่ในที่เดียวกันในสมอง แต่นักวิจัยอื่น ๆ กลับมีมติร่วมกันในช่วงนั้นว่า ทักษะการเคลื่อนไหวน่าจะเป็นกรณีพิเศษ  คือเป็นระบบความจำที่มีระดับประชานที่ต่ำกว่า (less cognitive)
ต่อจากนั้น โดยขัดเกลาปรับปรุงวิธีการวัดผลทางการทดลองให้ดีขึ้น  ได้มีงานวิจัยอื่น ๆ อีกมากมายในคนไข้ภาวะเสียความจำ ที่ศึกษาเขตสมองต่าง ๆ ที่มีความเสียหายในระดับต่าง ๆ กัน ซึ่งนำไปสู่การค้นพบว่าคนไข้สามารถเรียนรู้และดำรงไว้ซึ่งทักษะอื่น ๆ นอกจากทักษะการเคลื่อนไหวตามที่มิลเนอร์ได้ค้นพบ แต่ว่า งานเหล่านี้มีข้อบกพร่องในการออกแบบเพราะว่าคนไข้มักจะมีผลการทดสอบต่าง ๆ ต่ำกว่าระดับปกติและดังนั้น  จึงมีผลให้ภาวะเสียความจำถูกมองกันในเวลานั้นว่า  เป็นความบกพร่องเกี่ยวกับการค้นคืนความจำล้วน ๆ แต่งานวิจัยในคนไข้ต่อ ๆ มาพบขอบเขตของระบบความจำที่เป็นปกติของคนไข้มากขึ้นที่สามารถใช้ในกิจการงานต่าง ๆ เป็นปกติ ยกตัวอย่างเช่น โดยใช้เทคนิคให้อ่านหนังสือในกระจก  (mirror reading task) คนไข้ภาวะเสียความจำมีการพัฒนาทักษะนี้ในระดับปกติ  แม้ว่าจะจำคำศัพท์ที่อ่านแล้วบางคำไม่ได้
การเรียนรู้ทักษะใหม่ ๆ
การเรียนรู้ทักษะใหม่ ๆ ต้องอาศัยการฝึกหัด แต่ว่าการทำซ้ำ ๆ กันอย่างเดียวไม่ได้เรียกกว่ามีการเรียนรู้ทักษะ เพราะว่า การเรียนรู้ทักษะจะเรียกว่าสำเร็จได้ก็ต่อเมื่อมีพฤติกรรมที่เปลี่ยนไปเพราะเหตุแห่งประสบการณ์หรือการฝึกหัดนั้น ๆ อย่างนี้จึงเรียกว่าเกิดการเรียนรู้ แต่ว่า  เป็นสภาวะที่ไม่สามารถสังเกตเห็นได้โดยตรงยกเว้นโดยพฤติกรรม
มีแบบจำลองการประมวลข้อมูลเช่นนี้ ซึ่งรวมเอาไอเดียเกี่ยวกับประสบการณ์  ที่เสนอว่า  ทักษะเกิดขึ้นจากความปฏิสัมพันธ์ระหว่างองค์ประกอบ 4 อย่างที่เป็นหลักของการประมวลข้อมูล ซึ่งก็คือ สมรรถภาพในการประมวลข้อมูล (คือขนาดของความจำใช้งาน)  เป็นสิ่งที่สำคัญของความจำเชิงกระบวนวิธี เพราะว่าเป็นส่วนของกระบวนการบันทึกความจำที่เพิ่มประสิทธิภาพการใช้ทักษะโดยสัมพันธ์องค์ประกอบต่าง ๆ ในสิ่งแวดล้อมกับการตอบสนองที่เหมาะสม
แบบจำลองของฟิตต์ส
ในปี ค.ศ. 1954 พอล ฟิตต์สและคณะได้เสนอแบบจำลองเพื่อที่จะสร้างความเข้าใจเกี่ยวกับกับการสร้างทักษะ เป็นแบบจำลองที่เสนอว่า การเรียนรู้จะเกิดขึ้นได้ต้องผ่านระยะต่าง ๆ คือ
ระยะประชาน
ในแบบจำลองของฟิตต์ส (ปี คศ. 1954) ในระยะนี้  เราจะทำความเข้าใจว่า  ทักษะที่ต้องการนั้นประกอบด้วยอะไรบ้าง ความใส่ใจเป็นสิ่งที่สำคัญในการเรียนรู้ทักษะในระยะนี้ คือ เราต้องแยกส่วนทักษะที่ต้องการจะเรียน  แล้วทำความเข้าใจว่าส่วนต่าง ๆ เหล่านี้มาประกอบกันเพื่อที่จะทำงานนี้ด้วยทักษะที่ถูกต้องได้อย่างไร วิธีที่แต่ละคนจัดระเบียบส่วนต่าง ๆ เหล่านี้เรียกว่า schema ซึ่งมีความสำคัญต่อการให้ทิศทางแก่การเรียนรู้ และกระบวนการที่แต่ละคนจะเลือก schema เป็นสิ่งที่อธิบายได้โดย metacognition (ความรู้เรื่องเกี่ยวกับการรู้ หรือประชานเกี่ยวกับประชาน)
ระยะสัมพันธ์
ในระยะนี้ เราจะฝึกทักษะซ้ำ ๆ กันจนกระทั่งรูปแบบแห่งการตอบสนองจะปรากฏ การกระทำที่เป็นทักษะจะเริ่มทำได้โดยอัตโนมัติ ในขณะที่จะมีการละเว้นการกระทำที่ไม่ได้ผล ระบบรับความรู้สึกของเราจะมีข้อมูลเกี่ยวกับพื้นที่ (spatial) และสัญลักษณ์ (symbolic) ที่ต้องมีเพื่อที่จะทำกิจให้สำเร็จ ความสามารถในการแยกแยะระหว่างสิ่งเร้าที่สำคัญและไม่สำคัญมีความจำเป็นในระยะนี้ เชื่อกันว่า ยิ่งมีสิ่งเร้าที่สำคัญกับงานนี้มากเท่าไร ก็จะใช้เวลานานยิ่งขึ้นเท่านั้นในการที่จะผ่านระยะการเรียนรู้นี้
แบบจำลองแบบวงจรพยากรณ์
ในปี ค.ศ. 2005 ดร. แท็ดล็อกผู้ได้รับปริญญาเอกในด้านการอ่านหนังสือ ได้เสนอแบบจำลองอีกอย่างหนึ่งที่เรียกว่า  "วงจรการพยากรณ์"    (Predictive Cycle)  เพื่อสร้างความเข้าใจเกี่ยวกับการเรียนรู้ทักษะผ่านความจำเชิงกระบวนวิธี
แบบจำลองนี้แตกต่างจากแบบจำลองของฟิตต์สโดยนัยสำคัญเพราะว่า ไม่จำเป็นต้องทำความเข้าใจในองค์ประกอบต่าง ๆ ของทักษะ (เหมือนกับระยะแรกในแบบจำลองของฟิตต์ส) คือ เราเพียงแต่ต้องรู้อยู่ในใจว่าต้องการที่จะได้ผลอย่างไร แท็ดล็อกได้ใช้ความคิดนี้อย่างมีประสิทธิภาพในการแก้ปัญหาเรื่องการอ่านหนังสือของเด็กชั้นมัธยมต้นและมัธยมปลาย ระยะต่าง ๆ ของกระบวนการแก้ปัญหารวมทั้ง คนที่ต้องการจะเรียนรู้จะผ่านระยะต่าง ๆ เหล่านี้ซ้ำแล้วซ้ำอีกจนกระทั่งได้สร้างหรือเปลี่ยนเครือข่ายทางประสาทที่จะก่อให้เกิดการปฏิบัตการอย่างสมควรและแม่นยำโดยไม่ต้องใช้ความคิด พื้นเพของความคิดนี้เหมือนกับวิธีการบำบัดทางกายภาพที่ใช้เพื่อช่วยคนไข้ที่บาดเจ็บในกะโหลกศีรษะเพื่อฟื้นฟูทักษะในการดำรงชีวิต คือคนไข้คิดว่าต้องการจะได้ผลอย่างไร (เช่นเพื่อที่จะควบคุมมือได้)  ในขณะที่ทำความพยายามซ้ำ ๆ บ่อย ๆ โดยที่ไม่ต้องสนใจว่าระบบประสาททำงานอย่างไรเพื่อจะขยับมือ คนไข้จะพยายามทำการฝึกหัดต่อไปเรื่อย ๆ จนสามารถควบคุมการเคลื่อนไหวได้อย่างถูกต้อง ในกรณีของคนไข้บาดเจ็บในกะโหลกศีรษะ การฟื้นฟูสภาพขึ้นอยู่กับขอบเขตความเสียหายและกำลังใจที่คนไข้มีในการฝึกหัด
Pursuit rotor task
อุปกรณ์ที่ใช้ในการศึกษาทักษะการเคลื่อนไหวโดยใช้ตา (visual-motor tracking skill)  และการประสานงานระหว่างตาและมือ  (hand-eye coordination)  จะให้ผู้รับการทดสอบติดตามวัตถุที่กำลังเคลื่อนที่อยู่บนจอคอมพิวเตอร์โดยใช้ตัวชี้ตำแหน่ง หรือติดตามจุดที่กำลังเคลื่อนที่อยู่บนแท่นหมุน (คล้ายกับเครื่องเล่นแผ่นเสียง) ด้วยตัวระบุตำแหน่ง รูปที่แสดงด้านล่างนี้เป็นรูปแบบการทดสอบบนคอมพิวเตอร์ที่ผู้รับการทดสอบติดตามจุดที่วิ่งเป็นวงกลม
pursuit rotor task เป็นการทดสอบการติดตามที่ใช้ตา-การเคลื่อนไหวมือ ที่ปกติคนวัยเดียวกันจะมีผลใกล้เคียงกัน เป็นการทดสอบที่วัดความจำเชิงกระบวนวิธีและทักษะการเคลื่อนไหวแบบละเอียด (fine-motor skills) เป็นการทดสอบทักษะการเคลื่อนไหวแบบละเอียดที่ควบคุมโดยคอร์เทกซ์สั่งการ (motor cortex) ที่แสดงเป็นส่วนสีเขียวในรูปข้างล่าง ผลที่ได้เป็นคะแนนรวม อาศัยการวัดเวลาที่ผู้รับการตรวจสอบสามารถติดตามและไม่สามารถติดตามวัตถุเป้าหมาย คนไข้ภาวะเสียความจำจะมีคะแนนปกติสำหรับงานทดสอบนี้เมื่อทำซ้ำ ๆ กัน แต่การนอนไม่พอหรือการใช้ยาอาจมีผลต่อการทดสอบนี้
Serial reaction time task
กล่าวอีกอย่างหนึ่ง งานนี้ให้ผู้รับการตรวจสอบเรียนทักษะที่ประเมินความจำเชิงกระบวนวิธีอย่างหนึ่งโดยเฉพาะ ทักษะจะมีการวัดโดยความเร็วและความแม่นยำในการเรียนรู้และโดยช่วงเวลาที่ทักษะดำรงรักษาไว้ได้ คนไข้โรคอัลไซเมอร์และภาวะเสียความจำสามารถรักษาทักษะไว้ได้ในระยะยาวซึ่งแสดงว่า สามารถที่จะเรียนรู้ทักษะใหม่ ๆ และสามารถใช้ทักษะได้อย่างมีประสิทธิภาพเมื่อรับการทดสอบภายหลังการเรียนรู้
การวาดรูปโดยมองในกระจก
งาน "การวาดรูปโดยมองในกระจก"  (Mirror tracing task)  ทดสอบการประสานข้อมูลจากประสาทสัมผัสต่าง ๆ  โดยเฉพาะคือเป็นการทดสอบการเคลื่อนไหวโดยใช้ตา  ที่ผู้รับการทดสอบเรียนทักษะใหม่ที่เกี่ยวกับการประสานตาและมือ งานทดลองนี้เป็นแบบทดลองแรกที่แสดงหลักฐาน (ในนายเฮ็นรี่ โมไลสัน) ว่า ความจำเชิงกระบวนวิธีนั้นมีอยู่ต่างหากจากความจำชัดแจ้ง  เพราะว่า  คนไข้เสียความจำสามารถเรียนรู้และรักษาทักษะใหม่ไว้ได้ การวาดภาพนั้นเป็นงานที่ความจำเชิงกระบวนวิธีมีบทบาท ดังนั้น เมื่อเราได้ฝึกการวาดภาพโดยมองในกระจกเป็นครั้งแรกแล้ว  ก็จะไม่มีปัญหาในการทำอย่างนั้นอีกเป็นครั้งที่สอง แม้ว่าคนไข้โรคอัลไซเมอร์จะจำไม่ได้ว่าเคยฝึกงานนี้แล้ว แต่ก็จะมีประสิทธิภาพในการวาดภาพ (ที่พบในการวาดในครั้งต่อ ๆ ไป) ที่เป็นปกติ
งานพยากรณ์อากาศ
งานนี้แม้จะเป็นงานเรียนรู้โดยความน่าจะเป็น แต่ก็มีการให้ผู้ร่วมการทดลองแสดงด้วยว่า ใช้อะไรเป็นกลยุทธ์ในการไขปัญหา คือเป็นงานที่อาศัยประชานแต่เกิดการเรียนรู้โดยกระบวนวิธี เป็นงานที่ใช้สิ่งเร้าหลายแบบ (เช่นรูปร่างและสี) โดยมีการให้ไพ่พยากรณ์อากาศชุดหนึ่งกับผู้ร่วมการทดลอง ที่ประกอบด้วยรูปร่างและสีต่าง ๆ ซึ่งผู้ร่วมการทดลองต้องอาศัยในการพยากรณ์อากาศ หลังจากผู้ร่วมการทดลองทำการพยากรณ์ก็จะได้รับข้อมูลป้อนกลับ (ว่าถูกผิดแค่ไหน)  แล้วก็ให้ทำการจัดประเภทอาศัยข้อมูลป้อนกลับนั้น ยกตัวอย่างเช่น จะแสดงไพ่ชุดหนึ่งให้กับผู้ร่วมการทดลองเพื่อให้พยากรณ์ว่าชุดที่ให้นั้นแสดงว่าจะมีอากาศดีหรือไม่ดี ผลอากาศจะเป็นอย่างไรจะเป็นไปตามกฏความน่าจะเป็นที่อาศัยไพ่แต่ละแผ่น ผลงานวิจัยพบว่า คนไข้ภาวะเสียความจำสามารถเรียนรู้งานนี้ (คือยังมีการเรียนรู้โดยกระบวนวิธี) แต่จะมีปัญหาเกี่ยวกับเรียนรู้ในช่วงหลัง ๆ (ที่มีการเรียนรู้เกิน ~50 ครั้ง ) เทียบกับกลุ่มควบคุม
ความใส่ใจ
มีองค์ประกอบหลายอย่างที่มีบทบาทในการทำงานให้ดี คือ แม้ว่าทุกองค์ประกอบจะสำคัญ แต่องค์แต่ละองค์จะสำคัญไม่เท่ากันขึ้นอยู่กับกระบวนวิธีและทักษะที่ต้องใช้  สิ่งแวดล้อม  และเป้าหมายของการกระทำ โดยใช้องค์ประกอบต่าง ๆ เหล่านี้ในการเปรียบเทียบผู้เชี่ยวชาญกับมือสมัครเล่นทั้งในเรื่องทักษะทางประชานและทักษะทางการรับรู้-การเคลื่อนไหว (sensorimotor) นักวิจัยได้ทำความเข้าใจใหม่ ๆ เป็นอันมากว่า องค์ประกอบอะไรทำให้ผู้เชี่ยวชาญมีความชำนาญ  และองค์ประกอบอะไรที่มือสมัครเล่นไม่มี
หลักฐานบอกเป็นนัยว่า สิ่งที่มักจะมองข้ามเกี่ยวกับเรื่องความชำนาญของทักษะ ก็คือกลไกความใส่ใจในการใช้ความจำเชิงกระบวนวิธีที่มีประสิทธิภาพในเวลาที่กำลังทำกิจด้วยทักษะนั้นอยู่ ผลงานวิจัยบอกเป็นนัยว่า ในระยะต้น ๆ ของการเรียนรู้ทักษะใหม่  การปฏิบัติการจะเป็นไปตามขั้นตอนต่าง ๆ ที่อยู่ในความจำใช้งาน  และแต่ละขั้นตอนจะได้รับการใส่ใจทีละขั้นตอน ๆ ปัญหาที่เกิดขึ้นก็คือว่า ความใส่ใจเป็นทรัพยากรที่มีอยู่จำกัด ดังนั้น กระบวนการควบคุมที่ทำไปตามขั้นตอนอย่างนี้  ต้องใช้สมรรถภาพของระบบการใส่ใจ ซึ่งลดความสามารถของผู้กระทำที่จะโฟกั้สที่จุดอื่น ๆ ของการทำงานนั้น เช่นการตัดสินใจ ทักษะเคลื่อนไหวที่ละเอียด  การตรวจดูพละกำลังของตน  และการมองงานโดยภาพรวม แต่ว่า เมื่อเกิดการฝึกบ่อย ๆ ความรู้เชิงกระบวนวิธีก็จะเจริญขึ้น  ทำให้สามารถทำงานโดยไม่ต้องใช้ความจำใช้งาน  และดังนั้นทักษะจึงทำงานไปได้โดยอัตโนมัติ และนี่เป็นผลดีต่อประสิทธิภาพของการทำงานโดยองค์รวม คือเพราะว่าไม่ต้องใส่ใจหรือคอยตรวจเช็คทักษะการทำงานขั้นพื้นฐาน ดังนั้นจึงสามารถทำความใส่ใจในกระบวนการอื่น ๆ ได้เพิ่มยิ่งขึ้น
ทักษะเสื่อมใต้ความกดดัน
เป็นสิ่งที่ปรากฏชัดเจนแล้วว่า ทักษะที่มีการฝึกหัดในระดับสูงเป็นทักษะที่มีการปฏิบัตการอย่างอัตโนมัติ เป็นทักษะที่เกิดขึ้นเมื่อเกิดความจำเป็น ที่รับการสนับสนุนโดยความจำเชิงกระบวนวิธีโดยแทบไม่ต้องมีความใส่ใจ และโดยทำงานเป็นอิสระจากความจำใช้งาน (working memory)
แต่ว่าผู้เชี่ยวชาญที่มีความชำนาญอย่างยิ่งบางครั้งก็ยังสามารถทำการผิดพลาดได้ในสถานการณ์ที่มีความกดดันสูง ปรากฏการณ์นี้เรียกในภาษาอังกฤษว่า "choking" (แปลว่า การสำลัก  เป็นคำอุปมาใช้แสดงการทำกิจอย่างย่ำแย่ภายใต้แรงกดดัน  ทำในลักษณะที่ไม่น่าเป็นไปได้เพราะเหตุที่ได้ฝึกมาแล้วเป็นอย่างดี) และเป็นตัวอย่างยกเว้นที่น่าสนใจเกี่ยวกับกฏธรรมชาติโดยรวม ๆ อย่างหนึ่งว่า ทักษะที่ฝึกมาอย่างดีแล้วจะทนทานต่อความเสื่อมได้ใต้สถานการณ์ต่าง ๆ มากมาย
สงครามยาเสพติดเม็กซิโก
สงครามยาเสพติดเม็กซิโก (guerra contra el narcotráfico en México) เป็นความขัดแย้งแบบไม่สมมาตรที่ยังดำเนินอยู่ ซึ่งเกิดขึ้นระหว่างรัฐบาลเม็กซิโกกับแก๊งค้ายาเสพติดจำนวนมากตั้งแต่ ค.ศ. 2006 เมื่อทหารเม็กซิโกเริ่มแทรกแซง โดยเป้าหมายหลักของรัฐบาลคือการลดสถานการณ์ความรุนแรงที่เกี่ยวข้องกับยาเสพติด รัฐบาลเม็กซิโกยืนยันว่าเป้าหมายหลักของพวกเขาคือการทำลายกลุ่มธุรกิจยาเสพติดที่มีอำนาจสูง มากกว่าการขัดขวางการลักลอบขนยาเสพติด ซึ่งเป็นหน้าที่ของเจ้าหน้าที่สหรัฐ
ความจำเชิงกระบวนวิธี
ทักษะเสื่อมใต้ความกดดัน
แม้ว่ายังไม่เข้าใจกันดี แต่ก็เป็นที่ยอมรับกันอย่างกว้างขวางแล้วว่า  เหตุของปรากฏการณ์นี้ก็คือความกดดันเพื่อจะทำให้ดี ซึ่งมีการกำหนดว่า เป็นความต้องการที่ประกอบด้วยความวิตกกังวลที่จะทำการให้ได้ดีเยี่ยมในสถานการณ์หนึ่ง ๆ ปรากฏการณ์นี้มักเป็นเรื่องเกี่ยวกับทักษะการเคลื่อนไหว และตัวอย่างที่สามัญที่สุดที่เห็นได้จริง ๆ อยู่ในวงกีฬา คือ นักกีฬาระดับโปรที่ฝึกมาอย่างดีแล้วกลับเกิดการกระทำพลิกล็อกภายใต้ความกดดันคือทำกิจนั้น ๆ แย่จนกระทั่งว่า  ขณะนั้นเหมือนกับมือสมัครเล่น แต่ปรากฏการณ์นี้ก็เกิดขึ้นได้ในทักษะรูปแบบอื่น ๆ ที่ต้องใช้ความสามารถทางประชาน ทางภาษา  หรือทางการเคลื่อนไหวที่ซับซ้อนอื่น ๆ
สงครามยาเสพติดเม็กซิโก
ถึงแม้ว่าองค์การค้ายาเสพติดของเม็กซิโกจะมีมาหลายทศวรรษ แต่อิทธิพลของพวกเขาก็ยังคงเพิ่มขึ้น หลังจากการสิ้นสุดของแก๊งค้ายากาลิและเมเดยินของโคลอมเบียในคริสต์ทศวรรษ 1990 แก๊งค้ายาเสพติดเม็กซิโกก็ได้เป็นผู้ครองตลาดยาเสพติดผิดกฎหมายในปัจจุบัน และใน ค.ศ. 2007 ได้มีการควบคุม 90 เปอร์เซ็นต์ของโคเคนที่เข้าสู่สหรัฐ การจับกุมผู้นำแก๊งค้ายาที่สำคัญ โดยเฉพาะอย่างยิ่งในแก๊งค้ายาติฆัวนาและอ่าว ได้นำไปสู่การเพิ่มความรุนแรงเนื่องจากการต่อสู้ของแก๊งค้ายาเพื่อควบคุมเส้นทางการค้าสู่สหรัฐ
ความจำเชิงกระบวนวิธี
ทักษะเสื่อมใต้ความกดดัน
มีทฤษฎี "เพ่งเล็งตน"  (Self-focus) ต่าง ๆ ที่บอกเป็นนัยว่า  ความกดดันจะเพิ่มความวิตกกังวลและความสำนึกตน (self-consciousness) ในการที่จะทำกิจให้ถูกต้อง ซึ่งเพิ่มระดับความใส่ใจที่ให้กับกระบวนการที่เกี่ยวข้องกับการปฏิบัติกิจนั้น ๆ และความใส่ใจในวิธีเป็นขั้นเป็นตอนนี้แหละที่เข้าไปรบกวนทักษะที่ฝึกมาอย่างดีแล้วที่กลายเป็นการกระทำอัตโนมัติไปแล้ว ทำให้สิ่งที่ก่อนหน้านี้ไม่ต้องใช้ความพยายามไม่ต้องจงใจเพื่อที่จะระลึกถึงวิธีการปฏิบัติในความจำเชิงกระบวนวิธี กลายเป็นเรื่องที่ทำได้อย่างช้า ๆ ที่ต้องทำโดยเจตนา
สงครามยาเสพติดเม็กซิโก
การบังคับใช้กฎหมายของรัฐบาลกลางได้รับการจัดโครงสร้างใหม่อย่างน้อยห้าครั้งนับตั้งแต่ ค.ศ. 1982 ในความพยายามที่หลากหลายในการควบคุมการทุจริตและลดความรุนแรงของแก๊งค้ายา ในช่วงเวลาเดียวกันนั้นมีกองกำลังพิเศษชั้นยอดอย่างน้อยสี่กองกำลัง ที่สร้างขึ้นในฐานะทหารปลอดการทุจริตขึ้นใหม่ ที่สามารถทำสงครามกับระบบการติดสินบนเฉพาะถิ่นของเม็กซิโก นักวิเคราะห์คาดการณ์ว่ารายได้ขายส่งจากการขายยาผิดกฎหมายจะอยู่ในช่วงตั้งแต่ 13.6 ถึง 49.4 พันล้านดอลลาร์ต่อปี
ความจำเชิงกระบวนวิธี
ทักษะเสื่อมใต้ความกดดัน
มีหลักฐานที่แสดงว่า ทักษะยิ่งกลายเป็นกระบวนการอัตโนมัติเท่าไร  ก็จะยิ่งทนทานต่อสิ่งรบกวน  ต่อความกดดันที่จะทำให้ดี  และต่อปรากฏการณ์ choking ยิ่งขึ้นเท่านั้น เป็นหลักฐานที่แสดงว่า ความจำเชิงกระบวนวิธีมีเสถียรภาพของที่เหนือกว่าความจำอาศัยเหตุการณ์ นอกจากการฝึกซ้อมเพื่อให้เกิดความเป็นไปโดยอัตโนมัติของทักษะแล้ว การฝึกบริหาร self-consciousness (ความสำนึกว่าตนเป็นเป้าหมายความสนใจของผู้อื่นที่ทำให้เกิดความประหม่า ) ก็จะช่วยในการลดปรากฏการณ์ choking ในสถานการณ์ที่กดดันอีกด้วย
ภาวะเสียความจำที่เกิดจากความเชี่ยวชาญ
ปรากฏการณ์นี้มีฐานในสมมติฐานว่า การลดระดับหรือการเปลี่ยนเป้าหมายความใส่ใจในเรื่องที่กำลังมีการเข้ารหัสและเก็บไว้ในความจำ จะลดทั้งคุณภาพและปริมาณของสิ่งที่จำได้ ในความจำชัดแจ้งที่บอกให้ผู้อื่นรู้ได้ ดังนั้น ถ้าทักษะที่ฝึกมาอย่างดีแล้วอยู่ในรูปแบบของความจำเชิงกระบวนวิธี  และการค้นคืนเพื่อทำการปฏิบัติภายหลังเกิดขึ้นโดยจิตใต้สำนึก  (ไม่ได้อยู่ในความควบคุม)  และเป็นกระบวนการอัตโนมัติ ก็ควรจะมีหลักฐานแสดงว่า การระลึกได้โดยชัดแจ้งถึงเหตุการณ์ต่าง ๆ ระหว่างที่มีการปฏิบัติการโดยอัตโนมัติจะลดระดับลง มีตัวอย่างหนึ่งที่เกิดขึ้นเมื่อเร็ว ๆ นี้ หลังจากเกมที่นายซิดนี่ย์ ครอสบี้ยิงประตูสหรัฐในช่วงนอกเวลาได้ มีผลให้ทีมแคแนดาชนะเหรียญทองกีฬาฮอกกี้น้ำแข็งในงานโอลิมปิกฤดูหนาว 2010 นักข่าวคนหนึ่งได้ทำการสัมภาษณ์ครอสบี้ขณะยังอยู่บนลานน้ำแข็ง โดยเริ่มต้นว่า “ซิด ถ้าเป็นไปได้  บอกหน่อยว่ายิงเข้าโกล์ได้อย่างไร” ส่วนครอสบี้ตอบว่า “ผมจำไม่ค่อยได้หรอก  ผมก็ยิงประตูนั่นแหละ  น่าจะจากแถว ๆ นี้  ผมจำได้แค่นี้แหละ..." มีข่าวว่า  มีชาวแคแนดาถึง 16.6 ล้านคนที่ดูการยิงประตูของครอสบี้ และน่าจะเป็นจริงว่า  คนแคแนดาส่วนมากจะสามารถจำรายละเอียดเหตุการณ์นี้ได้อย่างง่าย ๆ  แต่ไม่ใช่ตัวครอสบี้เอง เพราะว่า  เขาตกอยู่ในภาวะของระบบอัตโนมัติจนกระทั่งว่า  เกิดการระงับสมรรถภาพในความจำชัดแจ้งของเขา
สงครามยาเสพติดเม็กซิโก
รัฐสภาสหรัฐได้มีการออกกฎหมายในปลายเดือนมิถุนายน ค.ศ. 2008 เพื่อให้เม็กซิโกมีเงิน 1.6 พันล้านดอลลาร์สหรัฐสำหรับการริเริ่มเมริดาเพื่อให้เม็กซิโกมีการฝึกอบรมการบังคับใช้กฎหมายและเครื่องมือ ตลอดจนคำแนะนำด้านเทคนิคเพื่อเสริมสร้างระบบยุติธรรมของประเทศ เมื่อสิ้นสุดการบริหารของเฟลิเป กัลเดรอน (1 ธันวาคม ค.ศ. 2006 – 30 พฤศจิกายน ค.ศ. 2012) มียอดผู้เสียชีวิตอย่างเป็นทางการจากสงครามยาเสพติดเม็กซิโกอย่างน้อย 60,000 คน และประมาณการยอดผู้เสียชีวิตกว่า 120,000 คนภายใน ค.ศ. 2013 โดยไม่นับรวม 27,000 คนที่หายไป
ปรีติกา เจาหาน
ปรีติกา เจาหาน (प्रीतिका चौहान; ; เกิดวันที่ 19 มีนาคม ค.ศ. 1991) เป็นนักแสดงชาวอินเดีย มีชื่อเสียงโด่งดังจากบทบาท ซาจี เทพแห่งความหึงหวง จากละครชุด หนุมาน สงครามมหาเทพ และบทพระแม่สุรัสวดี จากละครชุด พิฆเนศ มหาเทพไอยรา
ความจำเชิงกระบวนวิธี
Striatum และ basal ganglia
ในบรรดาวิถีประสาทขนานนั้น วิถีประสาทหนึ่งเป็นการเชื่อมต่อโดยตรง  ส่วนอีกวิถีหนึ่งเป็นการเชื่อมต่อโดยอ้อม  และทั้งสองทำงานร่วมกันเป็นวงวนป้อนกลับ  (feedback loop)  โดยกิจ คือมีวงจรป้อนกลับมาที่ striatum จากส่วนอื่น ๆ ของสมอง รวมทั้งจากคอร์เทกซ์ในระบบลิมบิกซึ่งเป็นศูนย์อารมณ์, striatum ด้านล่าง (ventral) ที่เป็นศูนย์รางวัล (reward-center), และเขตสั่งการสำคัญอื่น ๆ ที่เกี่ยวข้องกับการเคลื่อนไหว วงวนหลักที่มีบทบาทในทักษะการเคลื่อนไหวของความจำเชิงกระบวนการ ปกติเรียกว่า cortex-basal ganglia-thalamus-cortex loop (วงวนคอร์เทกซ์-basal ganglia-ทาลามัส-คอร์เทกซ์)
สงครามยาเสพติดเม็กซิโก
ภูมิหลัง
เนื่องจากตำแหน่งที่ตั้ง ประเทศเม็กซิโกถูกใช้มานานแล้วในฐานะจุดแวะและจุดขนถ่ายสารเสพติดและของเถื่อนระหว่างตลาดละตินอเมริกาและสหรัฐ ผู้ลักลอบชาวเม็กซิโกจัดหาเครื่องดื่มแอลกอฮอล์ให้กับแก๊งสหรัฐ ตลอดระยะเวลาของการห้ามสุราในสหรัฐ และการเริ่มของการค้ายาเสพติดผิดกฎหมายกับสหรัฐที่เริ่มขึ้นเมื่อการห้ามสิ้นสุดลงใน ค.ศ. 1933 ในช่วงปลายคริสต์ทศวรรษ 1960 ผู้ลักลอบนำเข้าสารเสพติดชาวเม็กซิโกเริ่มลักลอบค้ายาเสพติดในระดับสำคัญ
ความจำเชิงกระบวนวิธี
Striatum และ basal ganglia
ความเข้าใจปัจจุบันของกายวิภาคและสรีรภาพของสมองบอกเป็นนัยว่า สภาพพลาสติกของนิวรอนใน striatum เป็นเหตุที่ยังให้วงจรประสาทต่าง ๆ ใน basal ganglia สามารถสื่อสารกับโครงสร้างต่าง ๆ และทำกิจประมวลผลเกี่ยวกับความจำเชิงกระบวนวิธี
สงครามยาเสพติดเม็กซิโก
ภูมิหลัง
ช่วงคริสต์ทศวรรษ 1970 และต้นคริสต์ทศวรรษ 1980 ปาโบล เอสโกบาร์ ของประเทศโคลอมเบียเป็นผู้ส่งออกโคเคนรายใหญ่ และติดต่อธุรกิจกับเครือข่ายอาชญากรรมที่จัดตั้งทั่วโลก เมื่อมีความพยายามบังคับใช้กฎหมายมากขึ้นในเซาท์ฟลอริดาและแคริบเบียน องค์กรโคลอมเบียก็ได้สร้างความเป็นหุ้นส่วนกับผู้ค้าขายในเม็กซิโกเพื่อขนส่งโคเคนโดยทางบกผ่านทางเม็กซิโกไปยังสหรัฐ